ལན།རང་ཉིད་ལ་ཆ་མཚོན་ན་འཕྲད་མྱོང་ཟེར་ན་མི་ཆོག་རྒྱུ་མེད་སྙམ།གང་ལགས་ཞེ་ན།རང་ཉིད་གསར་རྩོམ་ལ་ཞུགས་པ་དང་སྐད་འཕྲིན་དར་བ་དུས་མཉམ་ཡིན།མ་ཟད་ངས་བཀླགས་པའི་བརྩམས་ཆོས་ཕལ་མོ་ཆེ་འཕྲིན་གྲོགས་ཚོས་བྲིས་པ་ཤ་སྟག་རེད།དེ་དག་གི་ཤུགས་རྐྱེན་འོག་ནས་རང་ཉིད་ཀྱིས་རྩོམ་འབྲི་བར་འབད་འབུང་བྱས་པས་རང་གིས་ཀྱང་རྩོམ་འབྲི་བའི་ཐབས་ལམ་དུ་མ་ཞིག་འབྲི་ཐུབ་པ་བྱུང་ལ།དེ་ལས་ཡ་མཚན་པ་ཞིག་ནི།སྐབས་ལ་ལར་བསམ་གཞིག་དང་ཨུ་ཚུགས་གང་ཡང་མ་དགོས་པར་གང་འབྲི་འདོད་པ་ལས་ལྷག་པ་ཞིག་འབྲི་ཐུབ་ཀྱི་འདུག་ལ།ཡང་མཚམས་རེར་བསམ་གཞིག་དང་ཨུ་ཚུགས་ཀྱིས་བྲིས་ཀྱང་རྒྱུན་མི་འཁྱོངས་པར་འགག་འགྲོ་བ་ཞིག་ཡོང་གི་འདུག་སྟེ།མི་ལ་ལའི་བཤད་སྲོལ་ལ་ཚོར་བ་མེད་ན་འབྲི་མི་ཐུབ་ཟེར་ཡང་ཚོར་བ་ཙམ་གྱིས་ཕན་པ་ཞིག་རེད་མི་འདུག